Zmluva o dielo

uzatvorená podľa § 536 a nasl. zákona č. 513/1991 Zb. Obchodného zákonníka v platnom znení pre dielo s názvom

*„Stavebné úpravy časti skladového objektu na mäsovýrobu a prístavba bitúnku“*

**Čl. 1. Zmluvné strany**

**Objednávateľ : MAZURÁK, s.r.o.**

Sídlo: Sihelné 46, 029 46 Sihelné

Zastúpený: Karol Mazurák, konateľ

IČO: 36 430 579

DIČ: 2022010430

IČ DPH: SK2022010430

Bankové spojenie: SK08 7500 0000 0040 1328 0812

(ďalej len **„objednávateľ“**)

**na jednej strane a**

**Zhotoviteľ : ........................................................................................**

Sídlo: ........................................................................................

Zastúpený: ........................................................................................

IČO: ........................................................................................

DIČ: ........................................................................................

IČ DPH: ........................................................................................

Bankové spojenie: ........................................................................................

(ďalej len „**zhotoviteľ**”)

zača

**na strane druhej**

(spolu objednávateľ a zhotoviteľ ďalej len **„zmluvné strany“**) sa dohodli nasledovne:

**Čl. 2. Predmet plnenia zmluvy**

2.1 Názov stavebného diela: **„Stavebné úpravy časti skladového objektu na mäsovýrobu a prístavba bitúnku“**.

2.2 Zhotoviteľ sa zaväzuje, že za podmienok dohodnutých touto zmluvou vykoná pre objednávateľa stavebné dielo v zmysle projektovej dokumentácie pre realizáciu stavby (ďalej len „PD“), podľa priloženej položkovitej kalkulácie oceneného Výkazu výmer - Rozpočtu z verejného obstarávania. Objednávateľ sa zaväzuje zrealizované stavebné dielo prevziať a zaplatiť zhotoviteľovi cenu za skutočne vykonané stavebné práce podľa priloženého ponukového Výkazu výmer – Rozpočtu.

2.3 Zhotoviteľ sa zaväzuje vykonať stavebné dielo na profesionálnej úrovni s odborne spôsobilými osobami, vo vlastnom mene a  na vlastnú zodpovednosť a nebezpečenstvo, pričom budú rešpektovať všetky zákony, právne predpisy a normy platné na území SR a tiež rozhodnutia príslušných dotknutých orgánov. Zhotoviteľ predmet zmluvy neodovzdá na realizáciu tretej osobe bez predchádzajúceho písomného súhlasu objednávateľa.

2.4 Zhotoviteľ potvrdzuje, že sa v plnom rozsahu oboznámil s rozsahom a povahou stavebného diela, že sú mu známe technické, kvalitatívne a iné podmienky súvisiace s realizáciou stavebného diela, vie zabezpečiť všetky požadované materiály a výrobky a že disponuje kapacitami a odbornými znalosťami, ktoré sú k realizácii stavebného diela v dohodnutej lehote potrebné. Zhotoviteľ potvrdzuje, že predmet plnenia zmluvy - stavebné dielo, zrealizuje v zmysle podmienok verejného obstarávania a ponuky do predmetného verejného obstarávania, ktorej výsledkom je predmetná Zmluva o dielo (ďalej len „ZoD“ alebo „zmluva“ ).

**Čl. 3. Lehota a miesto plnenia**

3.1 Začiatok realizácie stavebných prác: do 7 kalendárnych dní od odovzdania staveniska.

3.2 Termín splnenia predmetu zmluvy, t.j. ukončenie realizácie stavebných prác úspešným odovzdávacím a preberacím konaním do trvalej prevádzky: do 12 mesiacov od odovzdania staveniska.

3.3 Odovzdanie staveniska sa uskutoční do 30 kalendárnych dní od nadobudnutia účinnosti tejto ZoD. Objednávateľ nadobudnutím účinnosti tejto ZoD zašle zhotoviteľovi pozvánku na odovzdanie staveniska.

3.4 Na rokovanie vo veci odovzdania staveniska zhotoviteľ doručí harmonogram prác, ktorý sa po odsúhlasení stane prílohou zápisu z odovzdania staveniska zhotoviteľovi.

3.5 Práce, ktoré počas realizácie diela môžu ovplyvniť prevádzku a chod jestvujúcich zariadení objednávateľa, musia byt uvedené v doložke harmonogramu (doplňujúcom doklade) a môžu byť vykonávané až po vzájomnej dohode zmluvných strán, kde bude dohodnutý presný čas a spôsob ich vykonania. Objednávateľ je povinný zabezpečiť súčinnosť pri vykonávaní prác.

3.6 Miesto plnenia: Sihelné 46, 029 46 Sihelné

**Čl. 4. Cena stavebného diela**

4.1 Zmluvná cena za zhotovenie stavebného diela vychádza z ponuky do verejného obstarávania a je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov v platnom znení.

4.2 Zmluvná cena stavebného diela stanovená na 2 desatinné miesta:

- celková cena bez DPH: ....................... €

- DPH 20 %: ....................... €

- celková cena s DPH: ....................... €

4.3 Zhotoviteľ sa zaväzuje, že cena je z jeho strany nemenná a pevná, stavebné dielo zrealizuje v požadovanej kvalite a v ponúknutej cene.

V zmluvnej cene celkom predmetu zmluvy sú zahrnuté všetky náklady súvisiace s realizáciou predmetného stavebného diela a minimálne ďalšie náklady súvisiace s:

* zákonným nakladaním so vzniknutými odpadmi, vrátane odovzdania dokladov o ich nakladaní objednávateľovi,
* bezpečnosťou a ochranou zdravia pri práci vlastných zamestnancov a občanov prechádzajúcich staveniskom,
* odovzdaním stavebného diela, vrátane predloženia dokladov k odovzdávaciemu a preberaciemu konaniu stavebného diela (atesty, certifikáty, vyhlásenia o zhode zabudovávaných výrobkov, predpísané protokoly o skúškach a pod. v zmysle bodu 8.12).

4.4 Zmluvná cena je stanovená na základe oceneného Výkazu výmer - Rozpočtu, ktorý je neoddeliteľnou časťou tejto zmluvy. Jednotkové ceny jednotlivých položiek oceneného Výkazu výmer - Rozpočtu sú pevné a nerevidovateľné, tak ako sú uvedené v ponuke uchádzača. Zhotoviteľ sa nemôže odvolávať na svoje chyby, opomenutia, omyly alebo akúkoľvek inú príčinu za účelom zvýšenia ceny.

4.5 Zhotoviteľ súčasne prehlasuje, že:

* z jeho viny nedôjde k úprave zmluvnej ceny, ktorá je z jeho strany nemenná a pevná,
* vykoná objednávateľom prípadné vyžiadané naviac práce, ktoré si v priebehu realizácie stavebného diela objednávateľ vyžiada ako zmenu oproti rozpočtu, a to po ich špecifikácii a ocenení, po odsúhlasení objednávateľom pred nástupom na ich realizáciu.

4.6 K zmene ceny môže dôjsť:

1. v prípade rozšírenia alebo zúženia predmetu zmluvy zo strany objednávateľa,
2. pri zmene technického riešenia požadovaného objednávateľom,
3. pri zmene zákonnej sadzby DPH.

Ostatné zmeny ceny nie sú prípustné.

4.7 Postup úpravy ceny pri zúžení, resp. rozšírení predmetu zmluvy bude nasledovný:

* každá zmena vyvolaná objednávateľom oproti ocenenému Výkazu výmer - Rozpočtu bude zapísaná v formou písomného zápisu a podpísaná zástupcami zhotoviteľa, objednávateľa a v prípade potreby aj projektanta. V prípade, že zmena bude podliehať kontrole poskytovateľa nenávratného finančného príspevku, bude zhotoviteľ práce vykonávať až po ich odsúhlasení poskytovateľom,
* v prípade súhlasu týchto účastníkov so zmenou vypracuje zhotoviteľ dodatok k zmluve.

4.8 Do ceny stavebného diela sú okrem nákladov uvedených v bode 4.3 tejto ZoD zarátané všetky pomocné, zabezpečovacie, prípravné práce a sú zohľadnené všetky sťažené podmienky realizácie diela, pričom zhotoviteľ v plnej miere akceptuje podmienky súťažných podkladov.

4.9 Práce, ktoré zhotoviteľ vykoná odchylne od schválenej projektovej dokumentácie alebo bez príkazu objednávateľa, nebudú objednávateľom uhradené.

**Čl. 5. Platobné podmienky**

5.1 Objednávateľ neposkytne zhotoviteľovi preddavok. Zhotoviteľ bude fakturovať predmet zmluvy na základe skutočne vykonaných, odsúhlasených a potvrdených prác a dodávok.

5.2 Zhotoviteľ vystaví faktúry za vykonané práce min. v piatich rovnopisoch (štyri rovnopisy pre objednávateľa a jeden pre zhotoviteľa). Okrem všeobecných náležitostí podľa zákona č. 222/2004 Z. z. o DPH v znení neskorších predpisov, musí faktúra obsahovať v prílohe jednotlivé množstvá zrealizovaných prác a dodávok a ich ceny, t.j. súpisy vykonaných prác vychádzajúce z ponukového oceneného Výkazu výmer - Rozpočtu. Tieto práce musia byť pred vystavením faktúry premerané, skontrolované a odsúhlasené objednávateľom. Názvy jednotlivých fakturovaných položiek musia byť identické s položkami Výkazu výmer - Rozpočtu, ktorý je povinnou prílohou tejto ZoD.

5.3 Faktúry a ich prílohy vystavené zhotoviteľom budú zodpovedať požiadavkám vyplývajúcim zo Zmluvy o poskytnutí nenávratného finančného príspevku (ďalej len NFP). V opačnom prípade je objednávateľ oprávnený vrátiť faktúru zhotoviteľovi na opravu resp. doplnenie. Lehota splatnosti faktúry v takom prípade začína plynúť až doručením opravenej resp. doplnenej faktúry objednávateľovi.

5.4 Čas plnenia peňažného záväzku je: do 60 dní odo dňa doručenia faktúry. Faktúru je zhotoviteľ oprávnený vystaviť po protokolárnom prevzatí diela alebo jeho častí.

* 1. V prípade, že faktúra bude obsahovať nesprávne alebo neúplné údaje, je objednávateľ oprávnený túto faktúru v lehote splatnosti vrátiť zhotoviteľovi. Čas plnenia v tomto prípade začne plynúť od doručenia novej, správne vystavenej faktúry objednávateľovi.

**Čl. 6. Záruka a zodpovednosť za vady diela**

6.1 Kvalita zhotoveného stavebného diela bude v súlade so záväznými STN a odbornými normami, právnymi predpismi a zodpovedá účelu, pre ktorý sa stavebné dielo obvykle užíva.

6.2 Zhotoviteľ zaručuje, že tieto vlastnosti bude mať stavebné dielo minimálne 60 mesiacov v stavebnej časti a minimálne 36 mesiacov v technologickej časti (§12 ods. 1 písm. b) bod 4 zákona č. 254/1998 Z. z. o verejných prácach) od ukončenia preberacieho konania. Zhotoviteľ zároveň zodpovedá za to, že sa dodané množstvo zhoduje s údajmi v sprievodných dokladoch.

6.3 Objednávateľ má právo na bezplatné odstránenie záručnej vady. Vadou sa rozumie odchýlka v kvalite, rozsahu a parametroch diela stanovených projektovou dokumentáciou, touto zmluvou a všeobecne záväznými technickými normami a predpismi. Odstránením záručnej vady sa rozumie dodávka potrebných dielov vrátane všetkých nákladov súvisiacich s opravou (náklady na prácu, ubytovanie a cestovné náklady).

6.4 Prípadnú reklamáciu vady stavebného diela je objednávateľ povinný uplatniť bezodkladne po zistení vady, listinnou alebo elektronickou formou na adresu zhotoviteľa.

6.5 Reklamované vady, ktoré označí objednávateľ za havarijné je zhotoviteľ povinný nastúpiť na ich odstránenie bezodkladne najneskôr do 3 pracovných dni od doručenia nahlásenia predmetnej vady v listinnej resp. elektronickej forme. Sú to najmä tie vady, ktoré neznesú odklad a na základe ktorých nemôže objednávateľ stavebné dielo užívať, hrozí mu majetková ujma alebo je ohrozená bezpečnosť.

6.6 V prípade, že zhotoviteľ neodstráni reklamované záručné vady ani v náhradnej dohodnutej lehote, je objednávateľ oprávnený nechať tieto vady odstrániť treťou osobou a náklady vyúčtovať zhotoviteľovi. Zhotoviteľ sa zaväzuje tieto náklady uhradiť v plnej výške do 21 kalendárnych dní odo dňa doručenia faktúry, ktorou mu boli tieto náklady vyúčtované.

6.7 Zhotoviteľ zodpovedá za to, že predmet tejto zmluvy je zhotovený podľa PD, prípadne zmien odsúhlasených objednávateľom.

6.8 Zhotoviteľ zodpovedá za škody spôsobené vlastným zavinením alebo zavinením jeho subdodávateľov pri plnení svojich záväzkov počas realizácie (vykonávania) diela, pri odstraňovaní vád a opravách počas záručnej lehoty.

6.9 Akékoľvek oznámenie, výzva, žiadosť alebo iný dokument (písomnosť) zasielanej druhej Zmluvnej strane v písomnej forme sa považuje pre účely ZoD za doručený, ak dôjde do dispozície druhej Zmluvnej strany na adresu uvedenú v záhlaví tejto zmluvy ale aj v prípade, ak adresát písomnosť neprevzal, pričom za deň doručenia takéhoto oznámenia, výzvy, žiadosti alebo iného dokumentu sa považuje deň:

1. jeho prevzatia zástupcom alebo pracovníkom Zmluvnej strany,
2. uplynutia odbernej (úložnej) lehoty, v prípade uloženia zásielky na pošte alebo u iného doručovateľa,
3. odopretia prijatia zásielky, v prípade odopretia prevziať zásielku, alebo
4. vrátenia zásielky s poznámkou “Adresát neznámy“

**Čl. 7. Majetkové sankcie**

* 1. Zmluvné strany si dohodli tieto zmluvné pokuty:
     1. V prípade, že sa zhotoviteľ z jeho viny dostane do omeškania s odovzdaním stavebného diela k termínu z čl. 3.2 zmluvy, je povinný zaplatiť objednávateľovi zmluvnú pokutu vo výške 0,1 % z celkovej ceny bez DPH za dielo za každý začatý deň omeškania.
     2. Pokiaľ zhotoviteľ neodstráni vady a nedorobky z odovzdávacieho a preberacieho konania, vrátane úpravy staveniska do pôvodného stavu alebo neodstráni záručné vady v dohodnutom termíne, zaplatí objednávateľovi zmluvnú pokutu vo výške 200,00 € za každý začatý deň omeškania.
     3. V prípade, že zhotoviteľ odovzdá stavebné dielo na realizáciu tretej osobe bez súhlasu objednávateľa, zaplatí zhotoviteľ objednávateľovi zmluvnú pokutu vo výške 50 % z ceny celkom bez DPH stavebného diela.
     4. Za bezdôvodné neprevzatie staveniska zhotoviteľom od objednávateľa, v písomne zvolanom termíne min. 7 kalendárnych dní pred samotným odovzdaním staveniska, sa stanovuje sankcia na 1000,00 € jednorázovo. Uvedenú sankciu je možné uložiť aj opakovane.
     5. V prípade, ak bude ktorákoľvek zmluvná strana v omeškaní so splnením svojho peňažného záväzku podľa tejto zmluvy, je povinná zaplatiť druhej zmluvnej strane z dlžnej sumy úrok z omeškania vo výške 0,03 % za každý aj začatý deň omeškania.
     6. V prípade, že zhotoviteľ zmení subdodávateľa bez súhlasu objednávateľa, zaplatí zhotoviteľ objednávateľovi zmluvnú pokutu vo výške 10 % z ceny celkom bez DPH stavebného diela.
     7. Objednávateľ má právo domáhať sa náhrady škody spôsobenej porušením povinnosti zhotoviteľa podľa tejto zmluvy presahujúcej dojednanú zmluvnú pokutu.
     8. Ak zhotoviteľ zmení bez vedomia objednávateľa technické riešenie, alebo použije materiály, ktoré sú v rozpore s platnou dokumentáciou, určenou pre realizáciu predmetu tejto zmluvy, hoci sa nezmenia kvalitatívne parametre hotového diela, zaplatí objednávateľovi pokutu vo výške 5 % z ceny diela za každý zistený prípad. Objednávateľ má v tom prípade právo požadovať a zhotoviteľ povinnosť uviesť predmet diela, jeho zmenené riešenie, do pôvodného stavu podľa platnej projektovej dokumentácie bezplatne.
     9. Ak zhotoviteľ po podpise zmluvy na predmet diela odstúpi od tejto zmluvy, z dôvodu na strane zhotoviteľa, zaplatí objednávateľovi pokutu vo výške 20 % z ceny diela a všetky ostatné škody, ktoré objednávateľovi vzniknú z dôvodu odstúpenia zhotoviteľa od zmluvy.
     10. Zmluvné strany vyhlasujú, že zmluvné sankcie dohodnuté v tejto zmluve považujú za primerané a v súlade so zákonom a zároveň sa dohodli, že na záväzkové vzťahy založené touto zmluvou sa nevzťahuje § 301 Obchodného zákonníka.

**Čl. 8. Podmienky uskutočnenia prác**

8.1 Objednávateľ sa zaväzuje odovzdať zhotoviteľovi celé stavenisko pre realizáciu stavebného diela nezaťažené právami tretích osôb.

8.2 Objednávateľ odovzdá zhotoviteľovi stavenisko písomne – bude spísaný Zápis z odovzdania staveniska.

8.3 Zhotoviteľ sa zaväzuje realizovať celé stavebné dielo na vlastnú zodpovednosť, na svoje náklady a vo vlastnom mene. Zhotoviteľ zodpovedá za bezpečnosť a ochranu zdravia svojich pracovníkov.

8.4 Zhotoviteľ môže časť plnenia zo zmluvy zabezpečovať subdodávateľsky. Rozpis prác realizovaných subdodávateľsky je uvedený v Prílohe č.6 tejto zmluvy. Zhotoviteľ týmto prehlasuje, že všetci uvedení subdodávatelia sú oprávnení uskutočňovať stavebné práce uvedené v subdodávke; majú dostatočné skúsenosti s realizovaním stavebných prác uvedených v subdodávke.

Pokiaľ zhotoviteľ bude chcieť zmeniť niektorého zo subdodávateľov uvedeného v Prílohe č.6, musí požiadať objednávateľa o schválenie a zdokladovať, že nový subdodávateľ je oprávnený uskutočňovať stavebné práce uvedené v subdodávke; má dostatočné skúsenosti s realizovaním stavebných prác uvedených v subdodávke.

8.5 Zhotoviteľ je povinný udržiavať na stavenisku neustále poriadok a čistotu, udržiavať nepretržite v čistote všetky príjazdové komunikácie, bezpečné prechody, dodržiavať bezpečnosť a ochranu zdravia osôb pri práci, dodržiavať a zabezpečovať požiarnu bezpečnosť a prevenciu, riadne uskladňovať materiály a ich ochranu proti poškodeniu a odcudzeniu a pod. Práce pri ktorých sa uvoľňuje teplo môžu byť vykonávané len na základe písomného povolenia za podmienok uvedených v tomto povolení. Zhotoviteľ sa zaväzuje dodržiavať všetky pravidlá a nariadenia ohľadom pohybu osôb v priestoroch objednávateľa.

8.6 Za poškodenie existujúcich podzemných alebo zabudovaných inžinierskych sietí zodpovedá zhotoviteľ, ktorý si je ich povinný vytýčiť.

8.7 Zhotoviteľ označí stavbu predpísaným spôsobom a podľa požiadaviek, ktoré budú vznesené na odovzdaní staveniska (označenie podľa podmienok Zmluvy o poskytnutí NFP).

8.8 Zhotoviteľ je povinný rešpektovať a plniť bez omeškania všetky požiadavky projektantského dozoru. Zhotoviteľ je povinný pri realizácii diela dodržiavať všetky STN a bezpečnostné predpisy, všetky zákony a ich vykonávacie vyhlášky a podmienky stanovené vo vyjadreniach zainteresovaných orgánov štátnej správy, ktoré sú obsiahnuté v dokladovej časti PD, ako aj v rozhodnutiach v správnom konaní, ktoré mu odovzdal objednávateľ a dotýkajú sa jeho činnosti. Pokiaľ porušením týchto povinností vznikne akákoľvek škoda, znáša všetky vzniknuté náklady do preukázanej výšky zhotoviteľ.

8.9 Zhotoviteľ bude uskutočňovať práce súvisiace s predmetom zmluvy v súlade s technologickými postupmi a pri dodržaní platných legislatívnych úprav o ochrane životného prostredia, bezpečnosti práce a pod. a to za plnej prevádzky v jednotlivých objektoch. Zhotoviteľ je povinný označiť priestor, kde sa práve práce realizujú tak, aby bol zabránený vstup nepovolaným osobám.

8.10 Zhotoviteľ je povinný ihneď písomne oboznámiť objednávateľa o vzniku akejkoľvek udalosti, ktorá sťažuje zhotovenie stavebného diela s dôsledkom hroziaceho omeškania lehoty ukončenia stavebného diela.

8.11 Zhotoviteľ je povinný vyzvať objednávateľa na prevzatie prác, ktoré v ďalšom pracovnom postupe budú zakryté alebo sa stanú neprístupnými, resp. k prácam, ktoré si vyhradí objednávateľ. Výzva musí byť doručená najmenej 3 kalendárne dni vopred formou, ktorá bude dohodnutá pri odovzdaní staveniska.

8.12 Zhotoviteľ splní svoju povinnosť podľa tejto zmluvy riadnym ukončením a odovzdaním stavebného diela objednávateľovi v dohodnutom termíne, o čom bude zmluvnými stranami vyhotovený a podpísaný Zápis z odovzdávacieho a preberacieho konania. Konštrukcie, ktoré budú v priebehu výstavby pri ďalšej činnosti zhotoviteľa zakryté, odovzdá zhotoviteľ objednávateľovi v priebehu realizácie, a to formou zápisu. Okrem obvyklých preberacích podmienok zhotoviteľ bude dokumentovať kvalitu odovzdaných prác zápismi, revíznymi správami, správami o predpísaných skúškach, doloženými atestami alebo certifikátmi zhotoviteľom zabudovaných výrobkov, protokolmi o implementácii a o zaškolení obsluhy a tieto kompletne predloží objednávateľovi pri preberacom konaní stavby. Zhotoviteľ je povinný odovzdať návod na použitie. Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou. Doklady o týchto skúškach podmieňujú prevzatie diela. Zhotoviteľ v termíne odovzdania a prevzatia diela odovzdá objednávateľovi dokumentáciu skutočného realizovania stavby so zakreslením všetkých zmien, ku ktorým došlo počas realizácie stavby v listinnej a elektronickej forme ( súbory v \*.dwg,\*.doc a \*.xls ).

8.13 Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a zhotoviteľ je povinný poskytnúť súčinnosť v plnej miere.

8.14 Zhotoviteľ je povinný predkladať elektronickú verziu (vo formáte MS Excel číselné údaje zaokrúhlené na dve desatinné miesta) podrobného Výkaz výmer - Rozpočtu, ako aj povinnosť predkladať v elektronickej verzii (formát MS Excel) každú zmenu tohto podrobného rozpočtu, ku ktorej dôjde počas realizácie predmetu zmluvy o dielo. Rozpočet musí byť vypracovaný na najnižšiu možnú úroveň položiek, t.j. na úroveň zodpovedajúcu položkám výkaz – výmer.

8.15 Zhotoviteľ sa zaväzuje, že bude rešpektovať zmeny v Zmluve o poskytnutí NFP vplývajúce na ZoD a následne pristúpi k rokovaniu o zmene ZoD formou dodatku, pokiaľ si to bude vyžadovať poskytovateľ NFP.

8.16 Zhotoviteľ sa zaväzuje do termínu odovzdávacieho a preberacieho konania stavebného diela dať stavenisko do pôvodného stavu.

8.17 Zhotoviteľ poverí každodenným riadením prác na stavenisku vedúceho pracovníka s dostatočnými skúsenosťami a kvalifikáciou – napr. oprávnením na výkon stavbyvedúceho v zmysle zákona č.138/1992 Zb. o autorizovaných architektoch a autorizovaných stavebných inžinieroch v aktuálnom znení, resp. ekvivalentným dokladom.

Odborne spôsobilá osoba zodpovedná za realizáciu stavebného diela za zhotoviteľa je: ..................................................

8.18 Zhotoviteľ sa zaväzuje, že v záujme dosiahnutia zodpovedajúcej kvality stavebného diela použije v zmysle zák. č.50/1976 Zb. v znení neskorších právnych predpisov na jeho realizáciu len výrobky spĺňajúce podmienky zákona č.133/2013 Z. z. o stavebných výrobkoch a o zmene a doplnení niektorých zákonov, resp. vyhlášky č.246/1995 Z. z. o certifikácii výrokov, t. j. použije výrobky a materiály v zmysle ponukového rozpočtu do verejného obstarávania a príslušné doklady predloží objednávateľovi ku kontrole pred ich objednaním alebo zabudovaním a súhrnne pri preberacom konaní stavebného diela. Tieto výrobky musia mať minimálne predpísané vlastnosti v PD a Výkaze výmer – Rozpočte a v prílohách ZoD.

**Čl. 9. Odstúpenie od zmluvy, zánik zmluvy, riešenie sporov**

9.1 Objednávateľ môže odstúpiť od zmluvy v týchto prípadoch:

* keď sa situácia zhotoviteľa zmení do takej miery, že technické alebo finančné záruky ktoré ponúka, nie sú zlučiteľné s povahou a dôležitosťou prác jemu zverených,
* z dôvodu porušenia zmluvných podmienok zhotoviteľom,
* z dôvodu nedodržania kvality práce a materiálov, podvodu,
* z dôvodu neplnenia záväzkov alebo odmietnutia sa prispôsobiť požiadavkám objednávateľa dojednaných v tejto zmluve.

Zhotoviteľovi v týchto prípadoch nevzniká nárok na náhrady škody. Objednávateľ je však povinný zaplatiť zhotoviteľovi čiastku zodpovedajúcu cene už kvalitne vykonaných prác.

9.2 Všetky spory, ktoré vzniknú z tejto zmluvy, vrátane sporov o jej platnosť, výklad alebo ukončenie sa Zmluvné strany zaväzujú prednostne riešiť vzájomnými zmierovacími rokovaniami a dohodami. V prípade, že sa vzájomné spory Zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, Zmluvné strany sa dohodli a súhlasia, že všetky spory vzniknuté zo Zmluvy, vrátane sporov o jej platnosť, výklad alebo ukončenie, budú riešené na miestne a vecne príslušnom súde Slovenskej republiky podľa právneho poriadku Slovenskej republiky.

9.3 Odstúpenie od zmluvy musí byť oznámené písomne. V odstúpení musí byť uvedený dôvod, pre ktorý strana od zmluvy odstupuje. Vykonané práce budú odúčtované podľa zmluvných cien faktúrou a objednávateľ uhradí náklady za už kvalitne vykonané práce odsúhlasené objednávateľom a autorským dozorom, ktoré preukázateľne zhotoviteľovi vznikli a boli zahrnuté v zmluvnej cene rozpracovaného stavebného diela.

**Čl. 10. Právne vzťahy a dôsledky neplnenia zmluvy**

10.1 Objednávateľ, jeho splnomocnený zástupca, projektant a oprávnené kontrolné orgány SR, EÚ sú oprávnení kontrolovať spôsob vykonávania stavebného diela počas celej realizácie. O priebehu kontroly bude vykonávať písomné zápisy zodpovedný pracovník zhotoviteľa. Zhotoviteľ je povinný priebežne a na každé požiadanie určenému zástupcovi objednávateľa, autorskému dozoru, projektantovi podávať informácie, vysvetlenia, údaje a pod. a taktiež odsúhlasovať vzájomne dohodnuté dokumenty preukazujúce kvalitu vykonaného diela. Zápisy nemôžu meniť ustanovenia tejto zmluvy.

10.2 Zmeny a zrušenie záväzkov vyplývajúcich z tejto zmluvy je možné uplatniť len po vzájomnej dohode zmluvných strán vo forme písomného dodatku, ktorý sa stáva nedeliteľnou súčasťou tejto zmluvy a nadobúda platnosť podpisom oboch zmluvných strán a účinnosť nasledujúci deň po dni podpisu.

10.3 Ak nie je v zmluve stanovené inak, platia príslušné ustanovenia Obchodného zákonníka a podporne Občianskeho zákonníka a s nimi súvisiacich predpisov Slovenskej republiky.

10.4 Táto zmluva je vyhotovená v dvoch rovnopisoch, z toho jedno vyhotovenie pre Zhotoviteľa, jedno vyhotovenie pre Objednávateľa. Zmluvu je možné meniť alebo dopĺňať iba dodatkami podpísanými štatutárnymi zástupcami obidvoch zmluvných strán. Prípadné dodatky k ZoD musia byť pred podpisom zmluvnými stranami odsúhlasené Poskytovateľom NFP, resp. Riadiacim orgánom Operačného programu: Kvalita životného prostredia.

10.5 Zmluvné strany tejto ZoD prehlasujú, že si túto zmluvu prečítali pred jej podpisom, že bola uzatvorená podľa ich pravej a slobodnej vôle, určite, vážne a zrozumiteľne, nie v tiesni a za nápadne nevýhodných podmienok, na znak čoho pripojujú svoje podpisy.

10.6 Táto zmluva je uzavretá jej podpisom oboma zmluvnými stranami a nadobúda účinnosť po splnení odkladacej podmienky, ktorá spočíva v doručení správy z následnej ex post kontroly verejného obstarávania s výsledkom kontroly umožňujúcim pokračovanie vo finančnej operácii.

10.8 Neoddeliteľnou súčasťou tejto zmluvy sú prílohy:

Príloha č.1 Položkovitá kalkulácia - ocenený Výkaz výmer – Rozpočet v listinnej forme

Príloha č.2 Elektronická verzia vo formáte MS Excel na CD/DVD/ apod.- Položkovitá kalkulácia - ocenený Výkaz výmer – Rozpočet

Príloha č.3 Projektová dokumentácia – elektronická verzia

Príloha č.4 Rozpis prác realizovaných subdodávateľsky

V ................................. dňa .................. V ................................. dňa ..................

................................................ ................................................

**za zhotoviteľa** **za objednávateľa**